പ്രേമ ജയകുമാർ

പ്രേമ ജയകുമാർജനിച്ചത്.1952 (പ്രായം 72-73) കോഴിക്കോട്, കേരളം തൊഴിൽവിവർത്തകദേശീയതഇന്ത്യൻശ്രദ്ധേയമായ പുരസ്കാരങ്ങൾസമഗ്ര സംഭാവനകൾക്കുള്ള കേരള സാഹിത്യ അക്കാദമി അവാർഡ് (2023) 
കേരളത്തിൽ നിന്നുള്ള ഒരു വിവർത്തകയാണ് പ്രേമ ജയകുമാർ. മലയാളത്തിൽ നിന്ന് ഇംഗ്ലീഷിലേക്ക് നിരവധി ശ്രദ്ധേയമായ കൃതികൾ അവർ വിവർത്തനം ചെയ്തിട്ടുണ്ട്. 2024ൽ സമഗ്ര സംഭാവനക്കുള്ള കേരള സാഹിത്യ അക്കാദമി പുരസ്കാരം അവർക്ക് ലഭിച്ചു.

 ജീവചരിത്രം 
1952ൽ കോഴിക്കോട്ടാണ് പ്രേമ ജയകുമാർ ജനിച്ചത്.ബാങ്കർ ആയിരുന്ന പിതാവ് ബി. കെ. മേനോൻ, ഒരു കവിയും എഴുത്തുകാരനുമായിരുന്നു. ഇംഗ്ലീഷ് സാഹിത്യത്തിൽ ബിരുദാനന്തര ബിരുദം നേടിയ അവർ സ്റ്റേറ്റ് ബാങ്ക് ഓഫ് ഇന്ത്യയിൽ 20 വർഷം ഉദ്യോഗസ്ഥയായി പ്രവർത്തിച്ചു.

 സാഹിത്യ സംഭാവനകൾ 
എഴുത്തുകാരനും നടനുമായ മാടമ്പ് കുഞ്ഞുക്കുട്ടൻ എഴുതിയ അശ്വഥത്മാവ് എന്ന നോവൽ പ്രേമ ഇംഗ്ലീഷിലേക്ക് വിവർത്തനം ചെയ്തു. അതായിരുന്നു അവരുടെ ആദ്യ വിവർത്തനം. കുടുംബസുഹൃത്തും എഴുത്തുകാരനുമായ എൻ. എൻ. കക്കാട് അവരുടെ വിവർത്തന ശ്രമങ്ങളെ പ്രോത്സാഹിപ്പിച്ചു.

പിന്നീട് എഴുത്തച്ഛന്റെ ജീവിതത്തെക്കുറിച്ച് നോവലിസ്റ്റ് സി. രാധാകൃഷ്ണൻ എഴുതിയ "തീക്കടൽ കടഞ്ഞ തിരുമധുരം " എന്ന ചരിത്ര നോവൽ പ്രേമ ഇംഗ്ലീഷിലേക്ക് നെക്റ്റർ ഫ്രം ദ സീ ഓഫ് ഫയർ എന്ന പേരിൽ വിവർത്തനം ചെയ്തു. സേതുവിന്റെ മറുപിറവി ഇംഗ്ലീഷിലേക്ക് ദി സാഗ ഓഫ് മുസിരിസ് എന്ന പേരിൽ വിവർത്തനം ചെയ്തു. ഗർഭകാലത്ത് വിശ്രമത്തിൽ ആയിരുന്ന സമയത്താണ് അവർ സേതുവിന്റെ പാണ്ഡവപുരം വിവർത്തനം ചെയ്തത്. സേതുവിന്റെ മറ്റൊരു കൃതിയായ നിയോഗം ദി വിൻഡ് ഫ്രം ദി ഹിൽസ് എന്ന പേരിൽ വിവർത്തനം ചെയ്തു. 2008ൽ ഇന്ത്യൻ ലാംഗ്വേജ് ഫിക്ഷൻ ട്രാൻസ്ലേഷൻ വിഭാഗത്തിൽ ക്രോസ്വേഡ് അവാർഡിന് ഈ പുസ്തകം നാമനിർദ്ദേശം ചെയ്യപ്പെട്ടു. അതിനുമുമ്പ്, വി. കെ. മാധവൻകുട്ടിയുടെ നോവലായ അശ്രീകരം (ഇംഗ്ലീഷ് ശീർഷകം: ദി അൺസ്പോക്കൺ കഴ്സ്) വിവർത്തനം ചെയ്തതിന് 2005 ലും, പ്രേമ ക്രോസ്വേഡ് അവാർഡിന് നാമനിർദ്ദേശം ചെയ്യപ്പെട്ടിരുന്നു.

അവരുടെ മറ്റ് പ്രധാന വിവർത്തനങ്ങളിൽ എം. മുകുന്ദന്റെ ദൈവത്തിൻറെ വികൃതികൾ (ഇംഗ്ലീഷ്: ഗോഡ്സ് മിസ്‍ചീഫ്), ഹരിദ്വാറിൽ മണിമുഴങ്ങമ്പോൾ (ഇംഗ്ലീഷ് ശീർഷകം: ദി ബെൽസ് ആർ റിംഗിംഗ് ഇൻ ഹരിദ്വാർ), മലയാറ്റൂർ രാമകൃഷ്ണൻ്റെ യക്ഷി, ആറാം വിരൽ (ഇംഗ്ലീഷ്: ദ സിക്സ്ത്ത് ഫിംഗർ), മൃതിയുടെ കവാടം (ദ ഡോർവേസ് റ്റു ഡെത്ത്), സേതുവിന്റെ ജലസമാധി എന്നിവ ഉൾപ്പെടുന്നു. ബി. ബി. സി അവരുടെ 'ഓഫ് ദ ബുക്ക് ഷെൽഫ്' റേഡിയോ പ്രോഗ്രാമിനായി യക്ഷി വിവർത്തനം തിരഞ്ഞെടുത്തിരുന്നു.

സി. വി. രാമൻ പിള്ള ഇതിഹാസ നോവലായ മാർത്താണ്ഡവർമ്മ 1936 ൽ അവരുടെ പിതാവ് ബി. കെ. മേനോൻ ഇംഗ്ലീഷിലേക്ക് വിവർത്തനം ചെയ്തിരുന്നു. 62 വർഷങ്ങൾക്ക് ശേഷം പ്രേമ ഈ വിവർത്തനം പരിഷ്കരിക്കുകയും 1998 ൽ സാഹിത്യ അക്കാദമി ഇത് വീണ്ടും അച്ചടിക്കുകയും ചെയ്തു. രാമൻ പിള്ളയുടെ രാമ രാജ ബഹാദൂർ അവർ വിവർത്തനം ചെയ്തിട്ടുണ്ട്.

ഇന്ത്യൻ പുരാണങ്ങളെയും ഇതിഹാസങ്ങളെയും അടിസ്ഥാനമാക്കി പ്രേമ നിരവധി ബാലസാഹിത്യ പുസ്തകങ്ങളും എഴുതിയിട്ടുണ്ട്.

 പുരസ്കാരങ്ങളും ബഹുമതികളും 
സമഗ്ര സംഭാവനകൾക്കുള്ള കേരള സാഹിത്യ അക്കാദമി അവാർഡ് 2024-ൽ പ്രേമയ്ക്ക് ലഭിച്ചു. സി. രാധാകൃഷ്ണന്റെ തീക്കടൽ കടഞ്ഞ തിരുമധുരം, നെക്റ്റർ ഫ്രം സീ ഓഫ് ഫയർ എന്ന പേരിൽ വിവർത്തനം ചെയ്തതിന് 2024 ൽ വി. അബ്ദുല്ല വിവർത്തന അവാർഡ് ലഭിച്ചു. ഇതേ കൃതിക്ക് 2024 സി. പി. മേനോൻ മെമ്മോറിയൽ അവാർഡും അവർ നേടി. ക്രോസ്വേഡ് സമ്മാനത്തിനായി മൂന്ന് തവണ ഷോർട്ട്ലിസ്റ്റ് ചെയ്യപ്പെട്ടിരുന്നു.

 അവലംബം 

 പുറംകണ്ണികൾ 


വർഗ്ഗം:ജീവിച്ചിരിക്കുന്നവർ
വർഗ്ഗം:1952-ൽ ജനിച്ചവർ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ